open-index/open-wikipedia-markdown huggingface dataset:
Ordun maakunta

**Ordun maakunta** (turk. Ordu) on maakunta pohjoisessa-Turkissa Mustanmeren rannalla. Ordun maakunnan pääkaupunki on Ordu.

Vuoden 2015 lopussa arvioitu väkiluku oli 728&nbsp;949.

## Piirikunnat

Ordun maakunta on jaettu 19 piirikuntaan.

*Akkuş
*Aybastı
*Çamaş
*Çatalpınar
*Çaybaşı
*Fatsa
*Gölköy
*Gülyalı
*Gürgentepe
*İkizce
*Kabadüz
*Kabataş
*Korgan
*Kumru
*Mesudiye
***[[Ordu]]**
*Perşembe
*Ulubey
*Ünye

## Lähteet

## Aiheesta muualla

*Kuvia Ordun maakunnasta
Tokatin maakunta

**Tokatin maakunta** on yksi Turkin 81. maakunnasta. Se sijaitsee pohjois-Turkissa ja sen naapurimaakuntia ovat Amasya, Yozgat, Sivas ja Ordu. Maakunnan pääkaupunki on Tokat.
Tokatista on 422 kilometriä maan pääkaupunkiin Ankaraan.

Vuoden 2015 lopussa arvioitu väkiluku oli 593&nbsp;990.

## Piirikunnat

Tokatin maakunta on jaettu 12 piirikuntaan.

*Almus
*Artova
*Başçiftlik
*Erbaa
*Niksar
*Pazar
*Reşadiye
*Sulusaray
*Tokat
*Turhal
*Yeşilyurt
*Zile

## Lähteet
Joseph Barthel

**Joseph "Josy" Barthel** (24. huhtikuuta 1927 Mamer, Luxemburg – 7. heinäkuuta 1992 Luxemburg, Luxemburg) oli luxemburgilainen keskimatkojen juoksija, maan ainoa olympiavoittaja, myöhemmin poliitikko.

Joseph Barthelin juoksijankyvyt havaittiin ensimmäisen kerran hänen juniorivuosinaan toisen maailmansodan aikana. Ensimmäistä kertaa hän saavutti kuuluisuutta voittaessaan 800 metriä sotilaiden MM-kisoissa Berliinissä vuonna 1947. Seuraavana vuonna hän voitti samoissa kisoissa Brysselissä sekä 800 että 1 500 m.

Lontoon olympialaisissa Barthel tuli yhdeksänneksi 1&nbsp;500 metrillä. Seuraavana vuonna hän voitti Universiadeissa (tuolloin vielä nimeltään ylioppilaiden MM-kisat) 1&nbsp;500 m ja kaksi vuotta myöhemmin hän uusi voittonsa voittaen samalla myös 800 m.

Helsingin olympiakisoissa Barthel osallistui 1&nbsp;500 metrille. Edeltävän talven hän oli harjoitellut Rudolf Harbigin valmentajana parhaiten tunnetun Woldemar Gerschlerin johdolla laihtuen 10 kiloa. Maailmantilastossa Barthel oli vasta kymmenes, mutta peräkkäisinä päivinä juostuna alkuerät, välierät ja finaali veivät parhaan terän ennakkosuosikeilta. Barthel voitti sekä alku- että välieränsä ja juoksi finaalissa taktisesti erinomaisen juoksun voittaen ajalla 3.45,1. Tiukassa kilpailussa viisi ensimmäistä mahtui sekunnin sisään eivätkä muutkaan paljoa jääneet. Selostajille tilanne oli vaikea, koska kaikkien kärkipään juoksijoiden asut olivat valtaväriltään valkoisia. Pekka Tiilikainen sai kaikkien mitalimiesten järjestyksen ja osan nimistäkin väärin. Harmistuneena hän kysyi Ruotsin radion selostaja Sven Jerringiltä, miten tämä oli onnistunut. Jerring vastasi, ettei hän tiennyt kuutta ensimmäistä lainkaan, mutta seitsemäs ja kahdeksas olivat ruotsalaisia.

Kemian insinööriksi opiskellut Barthel yritti paluuta 1&nbsp;500 metrin huipulle neljä vuotta myöhemmin Melbournen olympiakisoissa, mutta ei selviytynyt finaaliin.

Vuonna 1962 Barthel valittiin Luxemburgin yleisurheiluliiton puheenjohtajaksi. Vuosina 1973–1977 hän oli Luxemburgin olympiakomitean puheenjohtaja. Hän toimi myös Luxemburgin hallituksen ministerinä. Vuosina 1977–1979 hän oli liikenne-, energia-, turismi- ja ympäristöministeri, vuosina 1979–1984 ympäristö-, liikenne-, energia-, informaatio- ja viestintäministeri.

Barthel kuoli vaikean sairauden murtamana.

Luxemburgin kansallisstadionin nimi on Stade Josy Barthel hänen kunniakseen. Myös hänen syntymäpaikkakuntansa Mamerin lukio on nimetty hänen mukaansa.

## Ennätykset
*800 m 1.51,0

*1 000 m 2.24,0

*1 500 m 3.44,1

*maili 4.06,3

*2 000 m 5.19,2

## Lähteet

* 
*
*
Karkemiš

**Karkemiš** oli muinainen kaupunki Eufratin yläjuoksun varrella nykyisen Turkin alueella Gaziantepin maakunnassa lähellä Syyrian rajaa. Kaupunki oli sotilaallisesti ja kaupallisesti erittäin tärkeä, sillä sen luota päästiin kahlaten Eufratin yli. Karkemiš liittyy heettiläisten historiaan. Noin 1200–717 eaa. se oli tärkein kaupunki myöhäisheettiläisten valtakuntien alueella, kunnes Assyrian kuningas Sargon II valloitti kaupungin. Karkemikšissa käytiin vuonna 605 eaa. taistelu, jossa Babylonin kuningas Nebukadressar II voitti Assyrian avuksi marssineen Egyptin faarao Neko II:n.

## Lähteet

## Aiheesta muualla

* 
* 
* 
*
Tauno Söder

**Tauno Huugo Söder** (13. tammikuuta 1927 Sakkola – 2. toukokuuta 2009) oli suomalainen näyttelijä. 

Söder oli yksi Televisioteatterin vakionäyttelijöistä ja toimi useissa muissakin teattereissa. Televisiossa Söder näytteli muun muassa Mirjam Himbergin elokuvassa *Kustaa III* (1963)  ja Seppo Wallinin televisiosovituksessa Harold Pinterin näytelmästä *Teekutsut* (1965).

Elokuvan puolella Söder näytteli myös pieniä sivuosia useissa Suomen Filmiteollisuuden ja Fennada-Filmin elokuvissa. Näitä olivat muun muassa roolit Aarne Tarkaksen vuorollaan kummallekin edellä mainitulle yhtiölle ohjaamissa elokuvissa *[[Herra sotaministeri]]* (1957), *[[Ei ruumiita makuuhuoneeseen]]* (1959) ja *[[Isaskar Keturin ihmeelliset seikkailut]]* (1960). Söder näytteli myös murharyhmän etsivää Matti Kassilan Komisario Palmu -elokuvissa. 1960-luvun lopulla Söder näytteli myös kahdessa Ere Kokkosen ohjaamassa Spede Pasasen elokuvassa, *[[Näköradiomiehen ihmeelliset siekailut]]* (1969) ja *[[Pohjan tähteet]]* (1969).

Söderille myönnettiin valtion taiteilijaeläke 1987. Hän kuoli 82-vuotiaana pitkään sairastettuaan. Hänet on haudattu Maunulan uurnalehtoon Helsinkiin.

## Valikoitu filmografia

**[[Majuri maantieltä]]* (1954)
**[[Taikayö]]* (1954)
**[[Pekka ja Pätkä pahassa pulassa]]* (1955)
**[[Tuntematon sotilas (vuoden 1955 elokuva)|Tuntematon sotilas]]* (1955)
**[[Anu ja Mikko (vuoden 1956 elokuva)|Anu ja Mikko]]* (1956)
**[[Rintamalotta]]* (1956)
**[[Evakko (elokuva)|Evakko]]* (1956)
**[[Vääpelin kauhu]]* (1957)
**[[Rakas varkaani]]* (1957)
**[[Pikku Ilona ja hänen karitsansa]]* (1957)
**[[Pekka ja Pätkä salapoliiseina]]* (1957)
**[[Sven Tuuva]]* (1958)
**[[Pekka ja Pätkä Suezilla]]* (1958)
**[[Verta käsissämme]]* (1958)
**[[Murheenkryynin poika]]* (1958)
**[[Autuas eversti]]* (1958)
**[[Äidittömät]]* (1958)
**[[Pekka ja Pätkä miljonääreinä]]* (1958)
**[[Kovaa peliä Pohjolassa]]* (1959)
**[[Ei ruumiita makuuhuoneeseen]]* (1959)
**[[Komisario Palmun erehdys (elokuva)|Komisario Palmun erehdys]]* (1960)
**[[Isaskar Keturin ihmeelliset seikkailut]]* (1960)
**[[Tulipunainen kyyhkynen]]* (1961)
**[[Kaasua, komisario Palmu!]]* (1961)
**[[Minkkiturkki]]* (1961)
**[[Taape tähtenä]]* (1962)
**[[Hän varasti elämän]]* (1962)
**[[Tähdet kertovat, komisario Palmu]]* (1962)
**[[Älä nuolase...]]* (1962)
**[[Täällä alkaa seikkailu]]* (1965)
**[[Paha kulkee]]* (1966)
**[[Mies elää]]* (1968)
**[[Pohjan tähteet]]* (1969)
**[[Näköradiomiehen ihmeelliset siekailut]]* (1969)
**[[Onnellinen mies (elokuva)|Onnellinen mies]]* (1979)

## Lähteet
Ordu

**Ordu** (kreikaksi Κοτύωρα *Kotyora*) on satamakaupunki Mustanmeren rannalla Turkissa. 
Ordu on Ordun maakunnan pääkaupunki ja se on myös yksi Ordun maakunnan piirikunnista. 
Vuonna 2022 kaupungissa oli noin 190 000 asukasta.

Ordu sijaitsee Boztepe-kukkulan itärinteillä, Melet-joen suulla. Sen kautta kulkee rantatie Samsunista Trabzoniin, jonne on matkaa noin 160 km.
Se on arkkitehtuuriltaan historiallinen kaupunki ja kauan tunnettu kalastuskaupunki. Matkailu on ollut kaupungissa suosittua etenkin venäläisten ja georgialaisten keskuudessa. 

Nimi *ordu* on vanha turkinsukuisten paimentolaisten käyttämä sana, joka tarkoitti sotilasleiriä, armeijaa tai yleensä suurta joukkoa. 

## Lähteet

## Aiheesta muualla
Adolf Hurwitz

**Adolf Hurwitz** (26. maaliskuuta 1859 Hildesheim – 18. marraskuuta 1919 Zürich) oli saksalainen juutalainen matemaatikko. Häntä on luonnehdittu yhdeksi 1800-luvun jälkipuolen tärkeimmistä matemaatikoista.

## Elämä
Hurwitz syntyi 1859 Hildesheimin kaupungissa Saksassa juutalaiseen perheeseen. Perhetietojen mukaan hänellä oli sisaruksia, mutta heidän nimiään ei ole pystytty vahvistamaan. Salomon Hurwitz, Adolf Hurwitzin isä, oli töissä käsityöalalla ja hänen äitinsä, Elise Wertheimer, kuoli kun Hurwitz oli 3-vuotias. Hurwitz aloitti opiskelun Realgymnasium Andreanumissa vuonna 1868 ja häntä opetti Hermann Schubert. Hurwitzin isä ei pystynyt rahoittamaan poikansa opiskeluja yliopistossa, mutta hänen ystävänsä pystyi auttamaan taloudellisesti Hurwitzia.

Hurwitz oli hyvin merkittävä matemaatikko ja hän toimi uransa aikana muun muassa Albert Einsteinin opettajana.

Yksityiselämässään Hurwitz tapasi 1884 Ida Samuel -nimisen naisen ja meni tämän kanssa naimisiin. Pariskunta sai kolme lasta.

Hurwitz kuoli Zürichissä vuonna 1919.

## Lähteet
Orallo

**Orallo** on joki ja kylä pohjois-Espanjassa Leónin maakunnassa. Kylä kuuluu Villablinon kuntaan.

## Aiheesta muualla

* Pueblos de España
Henry Eriksson

**Knut Henry Eriksson** (23. tammikuuta 1920 Krylbo, Ruotsi – 8. tammikuuta 2000 Gävle) oli ruotsalainen yleisurheilija ja 1&nbsp;500 metrin olympiavoittaja Lontoossa 1948.

Eriksson aloitti uransa seiväshyppääjänä, mutta joutui eräässä seuraottelussa juoksemaan 1&nbsp;500 metriä varamiehenä ja päätti vaihtaa lajia.

Eriksson otti osaa EM-kisoihin 1946 Oslossa ja sai hopeaa 1&nbsp;500 metrillä maanmies Lennart Strandin voittaessa. Vuoden 1947 Ruotsin mestaruuskilpailuissa Strand ja Eriksson kävivät tiukan loppukirikamppailun Strandin voittaessa uudella maailmanennätyksellä 3.43,0. Eriksson oli toinen uransa parhaaksi jääneellä ajalla 3.44,4.

Lontoon olympialaisissa Strand oli ennakkosuosikki. Finaalipäivänä sää oli kurja ja kilpailu käytiin rankkasateessa vettyneellä radalla. Runsas kierros ennen maalia Eriksson ja Strand repäisivät itsensä eroon muusta joukosta ja viimeisen kierroksen alkaessa he olivat jo toistakymmentä metriä edellä kolmantena ollutta Hollannin Wim Slijkhuisia. Viimeisessä kaarteessa Strand yritti ohittaa johdossa ollutta Erikssonia, mutta turhaan. Eriksson voitti Strandin noin puolella sekunnilla olosuhteisiin nähden hyvällä ajalla 3.49,8.

Eriksson oli mukana Gefle IF:n 4&nbsp;×&nbsp;1 500 metrin ja 4&nbsp;×&nbsp;mailin maailmanennätyksen juosseissa joukkueissa.

Kun vuoden 1956 olympialaisten ratsastuskilpailut järjestettiin Australian karanteenimääräysten takia Tukholmassa, Eriksson oli yksi kolmesta olympiatulen sytyttäjästä.

## Henkilökohtaiset ennätykset
*800 m 1.52,5
*1 500 m 3.44,4
*2 000 m 5.13,6
*3 000 m 8.16,8
*5 000 m 14.40,0

## Lähteet
* 

### Lähteet
Mikaelinkirkko

**Mikaelinkirkko** voi olla:

*Mikaelinkirkko, kirkko Turussa.
*Mikaelinkirkko, kirkko Helsingin Kontulassa.
*Mikaelinkirkko, kirkko Saksan Hildesheimissa.
*Mikaelin kirkko, vuonna 1940 tuhoutunut kirkko Viipurissa.
*Pyhän Mikaelin kirkko, usean muun kirkon nimi
Tõlliste

**Tõlliste** () on kylä ja entinen kunta Valgan kunnassa Valgamaan maakunnassa, Virossa. 

Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi ja Tõllistesta tuli kylä.

## Entinen kunta
Kunnan asukasluku oli 1&nbsp;785 (2010), pinta-ala 193,78 neliökilometriä ja asukastiheys 9,2 asukasta neliökilometrillä. 

Kunnassa oli Tsirguliinan ja Laatren pienkauppalat (). Kunnan hallinnollinen keskus oli Laatre, mutta Tsirguliinassa on enemmän asukkaita.

### Väestö
Vuonna 2011 Tõllisten kunnassa oli 1 625 asukasta, joista 1 503 (92,5 %) oli virolaisia, 87 (5,4 %) venäläisiä ja 36 (2,2 %) muita kansallisuuksia.

## Matkailu
Alueen merkittävin matkailuvaltti on puhdas luonto. Etenkin 11,9 hehtaarin Kuritsejärvi on suosittu matkailukohde ja se tarjoaa monimuotoisen eläimistön.

## Lähteet

## Aiheesta muualla
*Kunnan kotisivut
Eurocard

**Eurocard** on Mastercard-maksujärjestelmässä toimiva kansainvälinen luottokortti.

Eurocardin perusti ruotsalainen Erik Wallenberg vaihtoehdoksi American Expressille vuonna 1964 tai 1965. Mastercardin edeltäjän kanssa Eurocard liittoutui jo vuonna 1968.

Luottokunta toi Eurocardin Suomen markkinoille 1970-luvulla. Vuodesta 2008 lähtien Eurocard-kortteja on Suomessa myöntänyt myös SEB. Eurocard on tunnettu Suomessa erityisesti yritysluottokorttina, mutta se on myös yksityishenkilöiden saatavissa.

Ruotsissa Eurocardit myöntää SEB:hen kuuluva *Eurocard AB*.

## Lähteet

## Aiheesta muualla
* Eurocard International website
* Eurocard Gold (SEB)
* Eurocard AB
Zeuksen temppeli

**Zeuksen temppeli**, **Zeuksen pyhäkkö** tai **Olympieion** (, ) voi viitata seuraaviin antiikin aikaisiin Zeukselle omistettuihin temppeleihin tai pyhäkköihin:

* Zeuksen temppeli, Kyrene
* Zeuksen temppeli, Nemea
* Zeuksen temppeli, Olympia
* Zeuksen temppeli, Priene

* Ammon Zeuksen pyhäkkö, Siwan keidas, Egypti
* Atabyrionin Zeuksen temppeli, Rhodos
* Olympieion, Efesos
* Olympoksen Zeuksen temppeli eli Olympieion, Akragas
* Olympoksen Zeuksen temppeli eli Olympieion, Ateena
* Zeus Ammonin pyhäkkö, Pallene, Traakia (nykyinen Kassándra, Chalkidikí)
* Zeus Fratrioksen ja Athene Fratrian temppeli, Ateenan Agora
* Zeus Hypsistoksen pyhäkkö, Dion
* Zeus Olympioksen pyhäkkö, Dion
* Zeus Olympioksen temppeli eli Olympieion, Syrakusa, Sisilia
* Zeus Polieuksen pyhäkkö, Ateenan Akropolis
* Zeus Soterin ja Athene Soteiran temppeli, Pireus
* Zeus Stratioksen temppeli eli Stratoksen Zeuksen temppeli, Stratos

## Katso myös

* Juppiterin temppeli, useita temppeleitä
Heran temppeli

**Heran temppeli/pyhäkkö** tai **Heraion** (; ) voi viitata seuraaviin antiikin aikaisiin Heralle omistettuihin temppeleihin tai pyhäköihin:

* Heran temppeli eli Heraion, Argos
* Heran temppeli eli Heraion, Delos
* Heran temppeli eli Heraion, Samos
* Heran temppeli eli Heraion, Olympia
* Heran temppeli, usein ”Tavole Palatine”, Metapontion
* Heran temppeli I, usein ”Basilika”, Poseidonia eli Paestum
* Heran temppeli II, usein ”Poseidonin temppeli”, Poseidonia eli Paestum
* Hera Argeian temppeli eli Heraion, lähellä Poseidoniaa eli Paestumia nykyisessä Foce del Selessä
* Hera Basileian temppeli, Pergamon
* Hera Lakinian temppeli, Akragas, Sisilia
* Hera Lakinian temppeli, Kroton, Suur-Kreikka
* Heraion, Perachóra, Korinthia

## Katso myös

* Junon temppeli, useita merkityksiä
Sam’s Town

**Sam’s Town** on yhdysvaltalaisen rockyhtye The Killersin toinen studioalbumi, joka julkaistiin lokakuussa 2006.

Albumi ylsi kolmessa maassa listaykköseksi, muun muassa Britannian albumilistalla. Kotimaassaan Yhdysvaltain Billboard 200 -listalla se oli parhaimmillaan sijalla 2.
Albumi myi Kanadassa 200&nbsp;000 kappaletta ja kaksinkertaista platinaa.

*Sam’s Townilta* julkaistiin singlenä kappaleet ”When You Were Young”, ”Bones”, ”Read My Mind” ja ”For Reasons Unknown”.

## Kappaleet

## Kokoonpano
* Brandon Flowers – laulu, koskettimet, basso (”For Reasons Unknown”)
* Dave Keuning – kitara, taustalaulu
* Mark Stoermer – basso, taustalaulu, rytmikitara (”For Reasons Unknown”)
* Ronnie Vannucci – rummut, lyömäsoittimet

## Listasijoitukset

Listasijoitusten lähde: 

## Lähteet

## Aiheesta muualla
* Sam’s Town Discogsissa
Being

**Being** on suomalaisen Wigwam-yhtyeen neljäs albumi, joka julkaistiin helmikuussa 1974. Levy on yhtyeen laulaja-kosketinsoittaja Jukka Gustavsonin suunnittelema ja suurelta osin myös hänen säveltämänsä. Gustavson pyysi yhtyeen jäseniltä Jim Pembrokelta ja Pekka Pohjolalta kappaleita, jotka sopisivat levyn teemaan.

Albumi on satiiria luokkayhteiskunnasta ja Jukka Gustavsonin lyriikoiden sanotaan olevan *Beingillä* syvällisimmillään.
Gustavson antaa ymmärtää, että poliittisten ideologioiden tarkoituksena on hyödyttää vain pientä osaa ihmisistä hyväksikäyttäen samalla enemmistöä. 
Gustavsonin mukaan tärkeintä ei ole ideologia vaan itse olento, ihminen. Osansa kritiikistä saavat niin oikeisto kuin vasemmistokin. Gustavsonilla oli riitaa "InspiRed Machine" -kappaleen tekstistä Love Recordsin Atte Blomin kanssa, koska viimeksi mainittu koki sen liian jyrkästi kommunismin vastaiseksi.

*Beingistä* on muodostunut kulttialbumi, joka jo ilmestyessään oli suuri arvostelumenestys. New Musical Expressin varapäätoimittaja Ian McDonald kehui arvostelussaan Wigwamin olevan paras yhtye Yhdysvaltain ja Britannian ulkopuolella.

## Kappaleet

*Jukka Gustavsonin sanoitukset ovat Mats Huldénin englanniksi kääntämiä.

## Kokoonpano
* Pekka Pohjola &ndash; basso, viulut, piano (4.), mini-moog (7.), nuotinnus
* Jukka Gustavson &ndash; laulu, pianot, urut, mini-moog, VCS 3 syntetisaattori
* Ronnie Österberg &ndash; rummut, lyömäsoittimet, taustalaulu (3.)
* Jim Pembroke &ndash; laulu, saarnaus, piano (3., 10.)

### Vierailijat
* Pekka Pöyry &ndash; sopraanosaksofoni, huilu
* Pentti Lasanen &ndash; klarinetti, huilu
* Paavo Honkanen &ndash; klarinetti
* Ilmari Varila &ndash; oboe
* Aale Lindgren &ndash; oboe
* Juhani Tapaninen &ndash; fagotti
* Unto Haapa-aho &ndash; bassoklarinetti
* Juhani Aaltonen &ndash; soolo huilu
* Seppo Paakkunainen &ndash; huilu
* Erik Dannholm &ndash; huilu
* Pentti Lahti &ndash; huilu
* Kari Veisterä &ndash; huilu
* Taisto Wesslin &ndash; akustinen kitara
* Erkki Kurenniemi &ndash; VCS 3 assistentti
* Jukka Ruohomäki &ndash; VCS 3 assistentti

### Tuotanto
* Erkki Hyvönen &ndash; äänitys
* Harri Bergman &ndash; äänitys
* Måns Groundstroem &ndash; äänitys, tuotanto
* Paul Jyrälä &ndash; äänitys, tuotanto

## Arvostelut
* Soundi () 

## Lähteet
Tapionniemi

**Tapionniemi** on kylä Kemijärvellä. Se sijaitsee noin 25 kilometrin päästä kaupungin keskustasta pohjoiseen Valtatie 5:n varrella. Tapionniemessä asuu noin 130 ihmistä (vuonna 2020). Tapionniemi oli vuoden lappilainen kylä vuonna 2019. 

## Lähteet

*
Keltalevät

**Keltalevät** eli **keltaviherlevät** eli **leväflagellaatit** (Xanthophyceae) on ruskeisiin leviin kuuluva leväryhmä, johon kuuluu noin 600 lähinnä makeissa vesissä elävää lajia. Muutamia lajeja on tavattu myös merivedestä ja kosteasta maasta. Sukuja on kuvattu noin 100. Valtaosa on yksisoluisia tai pieniä kolonioita muodostavia lajeja, mutta myös muutamia monisoluisia sekovarsia tuottavia lajeja tunnetaan. Keltalevät on yleensä esitetty kaari- tai luokkatason taksonina. 

Keltalevät on aiemmin luettu kokonaan toiseen eliökuntaan kuuluviin viherleviin (Chlorophyta) tai kultaleviin (Chrysophyta), joista ne kuitenkin eroavat usealla tavalla. Erot löytyvät soluseinän ja lepoitiöiden hienorakenteesta ja yhteyttämispigmenteistä. Niiden viherhiukkasissa on vaucheriaksantiinia, joka antaa keltaleville kellanvihreän värin. Keltalevät käyttävät ravintovarastonaan öljyä. Suurimmalla osalla ei ole uintisiimoja, mutta liikuntakykyisiäkin lajeja on. Soluseinä koostuu usein kahdesta limittäin sijoittuneesta puoliskosta piilevien tapaan. Keltalevien soluseinä koostuu selluloosan ja pektiinin ohella huomattavasta määrästä piitä. Ne lisääntyvät pääasiassa suvuttomasti itiöiden avulla; poikkeuksen muodostaa yksi ryhmän tunnetuimmista suvuista letkulevät (*Vaucheria*), jonka rihmamaisessa sekovarressa on suvulliseen lisääntymiseen erikoistunut rakenne.

## Lähteet
* Rikkinen, Jouko: Leviä, sieniä ja leväsieniä. Yliopistopaino, 1999. 
* CD-Facta 2005
* Encyclopædia Britannica 2007

### Viitteet

## Aiheesta muualla
* Kasviplanktonopas
*Peda.net:  Planktonin mielenkiintoinen mikromaailma 
*Suomen Kasviplanktonseura ry:n nettisivut
Live Magic

**Live Magic** on brittiläisen Queen-yhtyeen vuonna 1986 julkaistu livealbumi. Sen kappaleet on nauhoitettu *[[Magic Tour]]* -konserttikiertueen esityksissä Englannissa ja Unkarissa. *Magic Tour* -kiertueelta on julkaistu toinenkin konserttitaltiointi, Live at Wembley '86. Konsertti Knebworthissa Englannissa jäi Mercuryn viimeiseksi esiintymiseksi Queenin kanssa. Vuoden 1986 jälkeen yhtye vetäytyi konserttilavoilta studioon julkaisten seuraavina vuosina vielä kolme studioalbumia ilman kiertueita. 

Albumin kappaleita jouduttiin lyhentämään, jotta ne saatiin mahtumaan yhdelle levylle. Esimerkiksi *Bohemian Rhapsodyn* oopperallinen välikohta on jätetty pois. CD-julkaisun viidestätoista kappaleesta ainoastaan kolme on jätetty täysipituisiksi, muista kappaleista on leikattu pois kokonaisia säkeistöjä, LP-julkaisun kaikki kappaleet on leikattu. Epinions.com -sivustolle arvostelun kirjoittaneen Michael Scappin mielestä albumi ei vedä vertoja lainkaan yhtyeen muille konserttijulkaisuille. Albumin ainut hyvä puoli on se, että se on taltiointi yhtyeen viimeisestä esiintymisestä, joskin hätiköiden tehty, Scapp tiivistää.

## Kappaleet

# 
# 
# 
# 
#: CD-julkaisussa täyspitkä versio kappaleesta
#: 27. heinäkuuta 1986 Budapest, Unkari
# 
#: 27. heinäkuuta 1986 Budapest, Unkari
# 
#: CD-julkaisussa täyspitkä versio kappaleesta
# 
# 
#: 11. heinäkuuta 1986 Wembley, Lontoo
# 
# 
#: CD-julkaisussa täyspitkä versio kappaleesta
#: 12. heinäkuuta 1986 Wembley, Lontoo
# 
# 
# 
# 
# 

Kappaleet nauhoitettu 9. elokuuta 1986 Knebworth Parkissa, Stevenagessa Englannissa ellei toisin mainittu. 

## Kokoonpano

* Freddie Mercury – Laulu, piano
* John Deacon – Bassokitara
* Roger Taylor – Rummut, taustalaulu
* Brian May – Soolokitara, taustalaulu
Lisäksi 
* Spike "The Duke" Edney – kosketinsoittimet, kitara, taustalaulu

## Julkaisut

Albumi julkaistiin 1. joulukuuta 1986 vinyylilevynä, CD-levynä ja C-kasettina Britanniassa. Yhdysvalloissa albumi julkaistiin ensimmäistä kertaa vasta vuonna 1996, tuolloin vinyyli- ja CD-levynä. Albumi julkaistiin uudelleen CD-levynä Japanissa vuoden 2004 lokakuussa. 

## Lähteet

## Aiheesta muualla
* 
* 
* ''Live Magic'' sivustolla Queen Concerts 
* ''Queen on tour: Magic Tour'' sivustolla Queen Concerts 
* ''Instruments on tour: Magic Tour'' sivustolla Queen Concerts
Gregory Hoblit

**Gregory King Hoblit** (s. 27. marraskuuta 1944 Abilene, Texas) on yhdysvaltalainen elokuvaohjaaja. Hänen isänsä oli poliisi ja useat Hoblitin elokuvat ovatkin poliisielokuvia. Elokuvien lisäksi Hoblit on ohjannut jaksoja televisiosarjoihin kuten *[[Cop Rock]]*, *[[Hooperman]]*, *[[L.A. Law]]* ja *[[Hill Street Blues]]*.

## Filmografia
* *[[Alaston pelko]]* (1996)
* *[[Kadotettu (vuoden 1998 elokuva)|Kadotettu]]* (1998)
* *[[Frequency]]* (2000)
* *[[Hart's War]]* (2002)

## Aiheesta muualla
*
Everytime We Touch

**Everytime We Touch** on eurodance-yhtye Cascadan ensimmäinen albumi. Se julkaistiin 21. helmikuuta 2006. 

Albumilta on julkaistu singlenä kappaleet: *Miracle*, *Bad Boy*, *How Do You Do!*, *Everytime We Touch*, *A Neverending Dream*, *Ready for Love* ja *Truly Madly Deeply*.

## Kappaleet
#  
#  
#  
# 
#  
#  
#  
#  
#  
#  
# 
# 
# 
# 

## Singlet
*  
*  
*  
*  
*  
*  
*
Mina Caputo

**Mina Caputo** (entiseltä nimeltään **Keith Caputo**, s. 4. joulukuuta 1973) on yhdysvaltalainen muusikko. 

Caputo perusti Life of Agony -yhtyeen kesällä 1989. Se sai levytyssopimuksen Roadrunner Recordsilta ja julkaisi ensimmäisen albuminsa *River Runs Red* vuonna 1993. Kolmannen albumin julkaisun jälkeen 1997 Caputo lähti yhtyeestä tyylillisten erimielisyyksien johdosta.

Caputo on Life of Agonyn jälkeen muiden projektiensa ohessa julkaissut soolomateriaalia. Hän oli vierailevana laulajana Within Temptationin singlellä "What Have You Done", joka julkaistiin *[[The Heart of Everything]]* -albumilla 2007. 

Caputo on 2000-luvulla esiintynyt uudelleen Life of Agonyn kanssa. 

Heinäkuussa 2011 Caputo kertoi julkisesti olevansa transsukupuolinen.

## Soolotuotanto
### Albumit
* Died Laughing (1999/2000)
* Died Laughing Pure (2000)
* Perfect Little Monsters (2003)
* Live Monsters (2004) 
* Heart's Blood On Your Dawn (2006)
* A Fondness For Hometown Scars (2008)
* Dass-Berdache / Essential Rarities and Demo Cuts (2008)
* Cheat (EP) (2009)
* As Much Truth as One Can Bear (2013)
* Love Hard (2016)

### Singlet
* "Selfish" (1999)
* "New York City" (2000)
* "Why" (2001)

## Lähteet

## Aiheesta muualla
Fraser Clarke Heston

**Fraser Clarke Heston** (s. 12. helmikuuta 1955 Los Angeles, Kalifornia Yhdysvallat) on yhdysvaltalainen elokuvaohjaaja, tuottaja ja käsikirjoittaja. Hän on näyttelijä Charlton Hestonin ja näyttelijä Lydia Clarken poika. Frasierin isä esiintyy kaikissa poikansa käsikirjoittamissa, tuottamissa ja ohjaamissa elokuvissa elokuvaa *[[Tarpeellista tavaraa (elokuva)|Tarpeellista tavaraa]]* lukuun ottamatta.

Heston on esiintynyt Mooses-vauvana Cecil B. DeMillen ohjaamassa elokuvassa *[[Kymmenen käskyä (vuoden 1956 elokuva)|Kymmenen käskyä]]* (*The Ten Commandments*, 1956).

## Aiheesta muualla
*
Lymyhemppo

**Lymyhemppo** (*Crithagra burtoni*) on peippoihin kuuluva varpuslintu. Lajin kuvaili ja nimesi George Robert Gray vuonna 1862.

## Koko ja ulkonäkö
Linnun pituus on noin 18 senttiä. Yleisväritykseltään lymyhemppo on tummanruskea. Nokka on kekomainen ja vahva. Lintu liikkuu tavallisesti puiden latvustossa pitäen vain vähän ääntä itsestään, mistä se on saanut suomenkielisen nimensä. Joillakin alueilla pienet parvet voivat ruokailla myös puiden alaoksilla ja alikasvoksessa. Kummatkin sukupuolet (naaras ja koiras) ovat saman väriset. Lajista tunnetaan ainakin kolme alalajia.

## Esiintyminen
Lymyhemppoa tavataan Afrikassa päiväntasaajan seuduilla, sekä Itä-Afrikassa Keniassa, Victorianjärven ympäristössä ja Angolassa, että Länsi-Afrikassa Kamerunissa. Tansaniassa elää oma rotunsa *atrogularis*, jolla on valkoinen otsatäplä. Laji ei ole uhanalainen (IUCN) eikä sitä ole tavattu Suomessa.

## Elinympäristö
Lymyhempot elävät vuoristometsissä 1500–3000 metrin korkeudella.

## Ravinto
Syö siemeniä, marjoja ja hedelmiä.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* Kenya Birds 

### Viitteet
Matkalasku

**Matkalasku** on asiakirja, jolla virka- tai työmatkan tehnyt henkilö laskuttaa työnantajaltaan matkasta aiheutuneita henkilökohtaisia kuluja takaisinmaksettaviksi. Matkalasku voi olla myös vaatimus tilapäisestä toisella paikkakunnalla työskentelystä syntyvien, tavanomaisesta poikkeavia lisäkuluja hyvittävän päivärahan maksamiselle.

Matkalaskun yksityiskohtainen muoto vaihtelee organisaatiokohtaisesti, mutta siinä ilmoitetaan aina vähintään

*matkan alkamis- ja päättymisajankohdat (yleensä kellonaikoina)
*matkan kohde sekä
*syy, miksi matka on tehty.

Matkalaskun liitteeksi annetaan kuitit korvattavista kuluista; esimerkiksi taksikuitit, lentolippujen kannat, hotelli- ja ravintolakulut, sekä merkitään mahdolliset matkapäivärahat, työkalukorvaukset sekä muut vastaavat laskutuskelpoiset kulut.

Matkalaskujen teko on runsaasti aikaa vievä prosessin osa yrityksen matkahallinnossa. Sitä voidaan helpottaa matkalaskujärjestelmällä.

## Lähteet
Happy Birthday

**Happy Birthday** on yhdysvaltalaisen hip hop/rock-bändin Flipsyden kappale. Cherrytree Records ja Interscope Records -levy-yhtiöt julkaisivat singlen vuonna 2006. Kappale on toinen single Flipsyden debyyttialbumilta *We The People*. Sen pohjana on käytetty t.A.T.u:n ”Gomenasai”-kappaleesta tuttua pianokuviota. Kappaleen kertosäkeessä kuullaan myös pätkiä ”Gomenasain” lauluosuuksista. Kappale kertoo abortista miehen näkökulmasta. 

## Lähteet
Malmin uimahalli

**Malmin uimahalli** eli Urheiluhallit Malmi on Helsingin Ala-Malmilla sijaitseva uimahalli. Hallissa on 25 m uima-allas, opetusallas, pieni virkistysallas, jossa hierovia vesisuihkuja, kylmävesiallas, kahluuallas ja ulkokahluuallas. Normaalin saunan lisäksi hallissa on höyrysauna. Uimahallin yhteydessä on kahvila, kuntosali, solarium ja kesäaikaan myös aurinkoterassi.  

Vuonna 1983 valmistuneen Malmin uimahallin ovat suunnitelleet arkkitehdit Risto Kauria ja Risto Turtola. Kolmikerroksinen rakennus on julkisivuiltaan pääosin valkoista kalkkihiekkatiiltä. Ulkoalue on maastonmuodoltaan pengerretty monine viheralueineen ja ulkoaltaineen. Uimahallin omistaa Urheiluhallit Oy, jonka enemmistöomistaja on Helsingin kaupunki. Hallin peruskorjaus valmistui vuonna 2014.

Malmin uimahallin yhteyteen rakennetaan maauimala ja pysäköintitalo nykyisen pysäköintikentän tilalle vuosien 2024-2025 aikana. Hanke toteutetaan niin, että uimahallin tilat tulevat olemaan auki rakennusaikana. Uudet rakennukset tulevat olemaan alkuperäistä hallirakennusta huomattavasti kookkaampia ja tummapintaisia, ja niiden myötä hallin eteläpuolitse kulkevan Teerenpelinpolun puurivistö kaadetaan.

## Lähteet

## Aiheesta muualla
*Malmin uimahalli
Silmälevät

**Silmälevät** (Euglenoidea) kuuluvat pieneen aitotumaisten kuntaan Excavata, johon kuuluu vain yksisoluisia eliöitä. Silmäleviä on kuvattu vain noin 650-1000 lajia. Kunta on varhain jakautunut kahteen päähaaraan, harvasiimaeliöihin eli kinetoplastideihin (Kinetoplastida) ja varsinaisiin silmäleviin (Euglenoidea). Harvasiimaeliöihin kuuluvat muun muassa unitautia aiheuttavat *[[Trypanosoma]]*-loisiot.

Silmälevien luokittelu oli pitkään hyvin epäselvä. Ryhmän kuvasi ensimmäisenä saksalainen Otto Bütschli vuonna 1884. Silloin käytössä olleen luokittelun perusteella ei kyetty kunnolla määrittelemään, olivatko nämä eliöt kasveja vai eläimiä. Uusien molekyylisystemaattisten tutkimusten perusteella esitettiin 1990-luvun lopulla, että silmälevät kuuluvat hyvin vanhaan kehityslinjaan, joka ilmeisesti erkaantui mitokondriollisten aitotumaisten pääryhmästä jo ennen kuin mikään muu tunnettu eliöryhmä. Vuonna 2003 tämä kehityslinja kuvattiin tällä perusteella omaksi eliökunnakseen.

Suurella osalla silmälevistä on viherhiukkasia. Nämä ovat kuitenkin syntyneet evoluution myöhäisemmässä vaiheessa, kun varhaiset silmälevät ovat ottaneet soluihinsa endosymbionteiksi ilmeisesti yhteyttäviä viherleviä. Ne kykenevät myös ottamaan ravintoa solusyönnin kautta, minkä takia ryhmä voidaan elintapojensa perusteella määritellä sekä toisenvaraisiksi että omavaraisiksi.

Silmälevillä on kaksi eripituista liikkumiseen tarkoitettua siimaa, joista toinen on pidempi ja toinen solun sisällä. Yhteyttävillä silmälevillä on lisäksi erityinen silmätäplä eli stigma, jolla ne voivat aistia valoa. *Euglena sanguinea* voi muodostaa lämpimällä ja aurinkoisella säällä verenpunaisia joukkoesiintymiä makeanveden alueilla.

## Lähteet
*Rikkinen, Jouko: Leviä, sieniä ja leväsieniä. Yliopistopaino, 1999. 
* CD-Facta 2005
* www.ymparisto.fi

### Viitteet

## Aiheesta muualla
*Laji.fi: silmälevät (''Euglenophyceae'')
James Fullington

**James Fullington** (s. 16. kesäkuuta 1963), paremmin tunnettu nimellä **Sandman**, on yhdysvaltalainen showpainija. Fullington on kotoisin Philadelphiasta. Fullington on 193 senttimetriä pitkä ja hän painaa 110 kiloa. WWE:ssä Raw-brändissä Sandmanin lopetusisku on *White Russian Leg Sweep* ja *Swanton (Senton) Bomb*. Hänen uransa merkittävimmät saavutukset ovat *ECW World Champion* ja *ECW World Tag Team Champion*. Hän on myös ottanut suuria riskejä ottelun alkaessa.

Sandman kuului ECW Originals -ryhmään johon kuuluivat myös muun muassa Tommy Dreamer, Balls Mahoney, Stevie Richards, Sabu ja Rob Van Dam.

## Lähteet
*WWE.com
SS Naronic

**SS Naronic** oli Harland and Wolff -telakan vuonna 1892 White Star Line -yhtiölle rakentama höyrylaiva. Alus lähti Liverpoolista 11. helmikuuta 1893 kohti New Yorkia, mutta katosi matkalla vieden 74 ihmistä mukanaan. Laivan kohtalo ei ole selvinnyt.

## Historia
*Naronic* laskettiin vesille 26. toukokuuta 1892 ja lähti neitsytmatkalleen Liverpoolista New Yorkiin alle kaksi kuukautta myöhemmin, 15. heinäkuuta. 143-metrinen kaksipotkurinen höyrylaiva oli suunniteltu rahtilaivaksi. Laivassa oli kuitenkin myös joitakin matkustajapaikkoja, jotta varustamo selviytyisi lisääntyneestä liikenteestä muilla kuin New Yorkiin kohdistuneilla reiteillään. Ensimmäisen matkansa jälkeen *Naronic* teki viisi purjehdusta havereitta ennen kuin se lähti viimeiseksi jääneelle matkalleen 11. helmikuuta 1893, päällikkönään William Roberts.

## Onnettomuus
New Yorkiin suuntautuneella matkallaan *Naronicilla* oli 50 hengen miehistö sekä 24 hoitajaa aluksen ensisijaiselle rahdille, karjalle. Lähdettyään Liverpoolista, alus pysähtyi pikaisesti Point Lynasissa, Walesissa päästääkseen luotsin maihin. Sen jälkeen alus suuntasi avomerelle.

*Naronicin* kadotessa langatonta lennätintä, jolla lähettää hätämerkin, ei ollut vielä keksitty, joten miehistö oli oman onnensa nojassa ongelmien sattuessa. Kaikki, mitä tapahtumista tiedetään, tulee kahdesta lähteestä.

Brittiläinen höyrylaiva SS *Coventry* raportoi nähneensä kaksi tyhjää *Naronicin* pelastusvenettä. Ensimmäinen pelastusvene löytyi kellumassa ylösalaisin 2.00 aamuyöllä 4. maaliskuuta. Toinen kello 14.00 löytynyt pelastusvene oli puoliksi täynnä vettä, mutta muuten hyvässä kunnossa. Ensimmäinen löytyi 19 mailin päästä paikasta, jossa RMS ''Titanic'' upposi (eräät lähteet antavat etäisyydeksi 90 mailia). 

Toinen lähde ovat neljä myöhemmin löydettyä pulloa viesti sisällään. Viestit väittivät *Naronicin* olevan uppoamassa. Kaksi pulloa löydettiin Yhdysvalloista, toinen 3. maaliskuuta 1893 Bay Ridgestä, Brooklynistä, New Yorkista ja toinen Ocean viewistä, Virginiasta 30. maaliskuuta. Kolmas pullo löydettiin kesäkuussa 1893 Irlannin kanaalista ja neljäs 18. syyskuuta Mersey-joesta, lähellä laivan lähtöpaikkaa, Liverpoolia.

Kaikki neljä viestiä erityisesti mainitsevat *Naronicin* uppoamisen, mutta toinen pullo sisältää kaikkein yksityiskohtaisimman viestin: 

Viestin on allekirjoittanut ”John Olsen, karjanhoitaja.” Laivalla ei kuitenkaan ollut matkustajaluettelon mukaan ketään sen nimistä; lähinnä ovat John O’Hara tai John Watson. Samantyylinen tulos on ensimmäisenä löydetyn pullon kanssa, viestin allekirjoittajan ”L. Winsel” -nimistä ei ollut matkustajaluettelossa. Kaksi muuta viestiä ovat allekirjoittamattomia. Tämän vuoksi on kyseenalaistettu pullojen luotettavuus aitoina todisteina laivan kohtalosta eikä asiasta suoritettu meriselitys hyväksynyt pulloposteja aidoiksi.

## Lähteet
* 

## Aiheesta muualla
* Vuoden 1893 lehden kirjoitus uppoamisesta
* "Never heard of: Mysteries of the Atlantic Ferry"
Eric Clayton

**Eric Clayton** on yhdysvaltalainen, Kaliforniasta kotoisin oleva laulaja ja muusikko. Clayton on goottilaisen rock-oopperayhtyeen Saviour Machinen perustaja. Hän perusti sen vuonna 1989 yhdessä veljensä Jeff Claytonin kanssa. Vuodesta 1996 alkaen Eric on myös tuottanut yhtyeensä julkaisut. Eric Claytonin laulutyyli on hyvin oopperamainen. Hän onkin vieraillut muun muassa Ayreonin albumilla *[[The Human Equation]]*, Divinefiren albumilla *[[Glory Thy Name]]*, Narnian albumilla *[[The Great Fall]]*, Wedding Partyn albumilla *Anthems* ja Eva O:n albumilla *Ride the Madness*, jonka tuottajana hän myös toimi.

## Aiheesta muualla
*Saviour Machinen kotisivut
*Eric Claytonin haastattelu
That One Night: Live in Buenos Aires

**That One Night: Live in Buenos Aires** on heavy metal -yhtye Megadethin vuonna 2007 julkaisema livealbumi.

## Kappaleet
### CD

### Levyllä julkaisemattomat esitykset
#The Scorpion
#Train of Consequences
#Of Mice and Men
#Sweating Bullets

## DVD

DVD sisältää 9. lokakuuta 2005 nauhoitetun Megadethin konsertin Buenos Airesissa, jolla Dave Mustaine ilmoitti Megadethin uran jatkuvan. Konsertissa oli yli 25&nbsp;000 yhtyeen fania. DVD-julkaisu debytoi Suomen virallisella musiikki-DVD -listalla sijalla yksi.

### DVD
#Blackmail the Universe
#Set the World Afire
#Wake Up Dead
#In My Darkest Hour
#She-Wolf
#Reckoning Day
#À Tout le Monde
#Hangar 18/Return to Hangar
#I'll Be There
#Tornado of Souls
#Trust
#Something That I'm Not
#Kick the Chair
#Coming Home
#Symphony of Destruction
#Peace Sells
#Holy Wars

#### Lisämateriaali
# Symphony of Destruction (Alternate Track)

## Kokoonpano
* Dave Mustaine - kitara, laulu
* Glen Drover - kitara
* Shawn Drover - rummut
* James MacDonough - basso

## Arvostelut
* Allmusic: 
* About.com: 

## Saavutukset
### RIAA:n sertifikaatit

## Lähteet
* Megadethin kotisivut

### Viitteet

## Aiheesta muualla
* 
*
Yuba City

**Yuba City** on kaupunki Sutterin piirikunnassa, Kaliforniassa, Yhdysvalloissa. Yuba City on Kalifornian 21. suurin kaupunki Reddingin ja Chicon jälkeen.

Kaupungin pormestari on John Miller.

Vuoden 2010 väestönlaskennassa kaupungissa oli 64&nbsp;925 asukasta. Asukkaista noin 66,6% on valkoisia, 18,6% aasialaisia.

## Ystävyyskaupungit
* Fujishiro, Japani

## Lähteet

## Aiheesta muualla
Renault R27

**Renault R27** on Bob Bellin suunnittelema auto, jolla Formula 1 -talli Renault kilpaili kaudella 2007. Autoa ajoivat italialainen Giancarlo Fisichella ja suomalainen Heikki Kovalainen. Testikuljettajina toimivat brasilialaiset Nelson Piquet Jr. ja Ricardo Zonta. Auto julkistettiin 24. tammikuuta Amsterdamissa, Alankomaissa.

Autolla saavutettiin pisteitä varsin tasaisesti pitkin kautta. Kovalainen ajoi ainoan palkintosijoituksen, kun hän ylsi toiseksi sateisessa Japanin GP:ssä. McLarenin hylkäyksen avittamana talli oli kolmas valmistajien sarjassa 51 pisteellä.

## Formula 1 -tulokset
R27

**R27** voi tarkoittaa jotain seuraavista:
* R-27, ballistinen ohjus
* R-27, ilmataisteluohjus
* Renault R27, Formula 1 -auto
Jousimetsästys

**Jousimetsästys** on tuhansia vuosia vanha metsästysmuoto. Jousella metsästyksestä ja jousiaseen käytöstä kuuluisimmat lienevät Yhdysvalloissa eläneet intiaanit. Intiaaneilla oli aseenaan jäykät primitiivijouset. Jousia käytettiin ennen ruutiaseita niin metsästykseen kuin sotimiseen. Ruutiaseiden syrjäyttäessä jouset tuli pitkä taantumus jousien käytön ja kehityksen suhteen. 

Metsästys jousella on tullut uudestaan metsästyksen harrastajien pariin, koska laji vaatii enemmän taitoja metsästäjältä ruutiaseeseen verrattuna. Myös nykyteknologia on vienyt jousia eteenpäin, ja näin ollen saanut ihmiset taas kiinnostumaan jossain määrin jousista.

## Jousimetsästys maittain
### Suomessa
Suomessa metsästetään primitiivi/itsetehdyillä-, pitkä-, vastakaari- ja taljajousilla. Varsi- eli jalkajousella ei saa Suomessa metsästää.

Jousimetsästykseen Suomessa liittyy rajoituksia, joiden perusteella jousi valitaan metsästykseen. Yleisesti ottaen jousella pitää pystyä osumaan noin 18 metristä riistaeläimen elintärkeisiin elimiin. Myös jousen virittämiseen tarvittavaan voimaan on kiinnitetty huomiota. Metsästysasetuksen 20§:n mukaan jousen jännittämiseen tarvittavan voiman on oltava vähintään 180 newtonia, joka vastaa hieman yli 18 kiloa tai noin 41 naulaa. Nuolen pituus määräytyy ampujan vetopituuden mukaan ja nuolen kärki määräytyy metsästettävän riistan mukaan. Esimerkiksi oravia ammutaan yleensä vasamalla eli tylppäpäisellä nuolella (  > slang. "bluntti") ja metsäkaurista ja muita saaliseläimiä metsästettäessä käytetään vähintään 22 mm halkaisijaltaan olevia leikkaavia teriä. 

Metsästyslaki muuttui elokuun alusta 2017 siten, että jousimetsästyksen piiriin tulivat kaikki hirveä pienemmät riistaeläimet. Majavia metsästettäessä pitää kytkeä nuoli siimalla tai muulla vastaavalla keinolla jouseen. Muiden eläinten metsästyksessä ei vastaavia määräyksiä ole, mutta joka tapauksessa osuman on oltava heti tappava. Taulukärjellä ei saa metsästää. Valkohäntäpeuraa ja muun muassa villisikaa jousella metsästävän pitää suorittaa erillinen ammuntakoe. Jousimetsästykseen sovelletaan samoja metsästyslain yleismääräyksiä kuin ruutiaseiden kohdalla, kuten muun muassa varoetäisyyksiä ja aseen kuljettamista ajoneuvoissa.  

## Lähteet

## Kirjallisuutta
* 
* 

## Aiheesta muualla

* Suomen jousimetsästäjäin liitto.
* Perinnejousimetsästäjäin liitto.
* Hanna Plattonen: Jousimetsästys kasvattaa suosiotaan. Keski-Suomen viikko 14.8.2008.
Paseo de la Castellana

**Paseo de la Castellana** on yksi Espanjan pääkaupungin Madridin pääkaduista. Se saa alkunsa Plaza de Colónilta kaupungin keskustasta, josta se kulkee kohti pohjoista ja M-30-kehätietä. Katu koostuu kuudesta keskikaistasta ja lisäksi kahdesta kaistasta keskikaistojen molemmin puolin. Yhdessä Paseo del Pradon ja Paseo de Recoletosin kanssa Castellana halkaisee koko Madridin keskustan pohjois–etelä-suunnassa.

Castellanan varrella sijaitsevat muun muassa Madridin liike-elämän keskus AZCA, rakenteilla oleva Cuatro Torresin yrityspuisto sekä jalkapalloseura Real Madridin kotistadion Santiago Bernabéu. Pohjoisosassaan katu kulkee myös läpi Plaza de Castillan, joka on kaupungin tunnetuimpia aukioita.

## Aiheesta muualla

* Paseo de la Castellana Google Maps -palvelussa
Plaza de Cibeles

**Plaza de Cibeles** on aukio Espanjan pääkaupungissa Madridissa. Se sijaitsee kaupungin keskustassa Paseo del Pradon, Paseo de Recoletosin ja Calle de Alcalán risteyksessä. Centron, Retiron ja Salamancan alueet rajoittuvat aukioon.

Aukion keskellä on suihkulähteiden ympäröimä fryygialaisten luonnon ja hedelmällisyyden jumalatarta Kybeleä () kuvaava patsas, joka istuu kahden leijonan vetämissä sotavaunuissa. Aukio rakennettiin kuningas Kaarle III:n kaudella ja sen suunnitteli Ventura Rodríguez vuosina 1777–1782. Itse patsas on Francisco Gutiérrezin, Roberto de Michelin ja Miguel Ximénezin veistämä. Aukion eri kulmissa seisovat pääpostitalo Palacio de Comunicaciones, keskuspankki Banco de España, Espanjan maavoimien esikuntarakennus Palacio de Buenavista sekä kulttuurikeskuksena toimiva Palacio de Linares.

Plaza de Cibeles tunnetaan nykyään erityisesti paikkana, johon jalkapalloseura Real Madridin pelaajat ja kannattajat kokoontuvat juhlimaan mestaruuksia.

Lähin Madridin metron asema on linjan 2 Banco de España.

## Aiheesta muualla

* Real Madrid: La Cibeles
Amerikantikli

**Amerikantikli** (*Spinus tristis*) on peippolintuihin kuuluva varpuslintu, joka elää Kanadan eteläosissa sekä Yhdysvalloissa lukuun ottamatta maan eteläisiä osia. Lajin kuvaili ja nimesi Carl von Linné vuonna 1758.

## Koko ja ulkonäkö
Linnun pituus on 11–13 cm ja paino 11–20 g. Juhlapukuinen koiras on kirkkaankeltainen, sillä on musta päälaki ja otsa sekä mustat siivet, joissa on leveät valkoiset juovat. Myös pyrstö on musta, rajoittuen jyrkästi valkoiseen yläperään. Naaras on haileamman keltainen ja siltä puuttuu musta väri päästä. Nuoret linnut ja talvipukuiset koiraat muistuttavat naarasta ja niiltä puuttuu keltainen väri alapuolelta. Nokka on siemensyöjälinnun kartiomainen nokka ja väriltään pinkki lisääntymisaikana ja tummanharmaa talvipuvussa. Koiraan laulu on soinnukasta livertelyä. Lento on aaltoilevaa.

Amerikantikli on heimonsa ainoa laji, jolla on täydellinen ruumiinhöyhenten sulkasato kahdesti vuodessa: syksyllä pesimäalueella ja keväällä talvehtimisalueella. Syksyisessä sulkasadossa vanha lintu vaihtaa myös kaikki siipi- ja pyrstösulat.

## Esiintyminen
Amerikantiklin esiintymisaluetta ovat Kanadan eteläosat läpi mantereen sekä Yhdysvallat lukuun ottamatta maan eteläisiä osia. Laji on yleinen ja sen maailman populaation kooksi arvioidaan 24 miljoonaa yksilöä. Se on muuttolintu elinalueensa pohjoisosissa, ja muuttaa talveksi Yhdysvaltojen etelä- ja länsiosiin sekä Keski-Amerikkaan. Lajia ei ole tavattu Suomessa.

## Elinympäristö
Amerikantikli suosii tiklin tavoin puistomaisia metsiä, puutarhoja ja tienvarsien puuryhmiä. Se ruokailee pelloilla ja rikkaruohostoissa.

## Lisääntyminen
Amerikantikli pesii myöhään kesä-heinäkuussa. Pesä on puun oksalla noin 10 metrin korkeudella. Naaras rakentaa pesän. Munia on 4–6, ja naaras hautoo niitä noin 13 päivää. Koiras käy ruokkimassa hautovaa naarasta siemenpuurolla. Poikaset lähtevät pesästä noin kahden viikon ikäisinä, usein vielä lentokyvyttöminä, ja ne itsenäistyvät noin 1½ kuukauden ikäisinä.

Amerikantikli on pääosin yksiavioinen. Jotkut naaraat kuitenkin pariutuvat uuden koiraan kanssa saatuaan ensimmäisen pesyeen poikaset varttuneiksi, ja tekevät toisen pesyeen uuden koiraan kanssa, jättäen ensimmäisen koiraan huolehtimaan ensimmäisen poikueen kasvattamisesta.

## Ravinto
Amerikantikli on siemensyöjä, jonka pääasiallista ruokaa ovat muun muassa ohdakkeiden, voikukkien, tulikukan, auringonkukan ja leppien siemenet. Se käy talvisin yleisesti lintulaudoilla.

## Muuta
Lintu on Washingtonin osavaltion kansallislintu.

## Lähteet
* Hinterland Who's Who 
* All About Birds

### Viitteet
Richard Lester

**Richard Lester** (s. 19. tammikuuta 1932 Philadelphia, Pennsylvania) on yhdysvaltalainen elokuvaohjaaja, joka teki useimmat elokuvansa Britanniassa. Hänen tunnetuimmat elokuvansa ovat The Beatles -elokuvat *[[Yeah, yeah, tässä me tulemme]]* (1964) ja *[[Apua!]]* (1965) sekä *[[Kolme muskettisoturia]]* -romaanin filmatisoinnit *[[Muskettisoturien seikkailut]]* (1973) ja *[[Koston merkki]]* (1974).

Lester oli yksi merkittävimmistä nuorisokulttuurin kuvaajista 1960-luvulla. Parhaiten hän onnistui tässä The Beatles -elokuvissa *[[Yeah, yeah, tässä me tulemme]]* (1964) ja *[[Apua!]]* (1965). Samoihin aikoihin valmistunut *[[Temppu – ja miten se tehdään]]* (1965) voitti Kultaisen palmun Cannesin elokuvajuhlilla 1965. Suureen arvostukseen on myöhemmin noussut aikoinaan nihkeän vastaanoton saanut kokeellinen ja pessimistinen ihmissuhdedraama *[[Petulia]]* (1968).

## Nuoruus ja uran alku
Juutalaisperheen poika Richard Lester suoritti Pennsylvanian yliopistossa bachelor-tutkinnon kliinisessä psykologiassa ja harrasti vakavissaan pianonsoittoa. Hän työskenteli 1950-luvun alkupuolen CBS-televisioyhtiössä Philadelphiassa, kunnes lähti kiertäväksi kirjeenvaihtajaksi, käytännössä reppumatkailijaksi Eurooppaan ja elätti itseään eri kaupungeissa kahvilapianistina. Pian hän asettui Lontooseen ITV-televisioyhtiön palvelukseen vuosikymmenen puolivälissä. Sekä CBS- että ITV-yhtiöissä hänen erikoisalansa oli musiikki, ja hän toimi myös tv-säveltäjänä. Hän teki myös tv-mainoksia ja toimi ohjaajana Spike Milliganin ja Peter Sellersin televisiokomedioissa. Heidän kanssaan syntyi myös Lesterin ensimmäinen teatteriesityksiä saanut elokuva, sketseistä muodostuva lyhytelokuva *[[Mukkelismakkelis]]* (The Running, Jumping and Standing Still Film, 1959). 

## Filmografiaa
*1959: Mukkelismakkelis (*The Running, Jumping and Standing Still Film*, lyhyt fiktio)
*1961: Rytmia kaupungissa (*It’s Trad, Dad*)
*1962: Ring-a-Ding Rhythm
*1963: Maasta se pienikin ponnahtaa (*The Mouse on the Moon*)
*1964: Yeah, yeah, tässä me tulemme (*A Hard Day’s Night*)
*1965: Apua! (*Help!*)
*1965: Temppu – ja miten se tehdään
*1966: Sattuipa hassusti matkalla Forumiin (*A Funny Thing Happened on the Way to the Forum*)
*1967: Miten voitin sodan (*How I Won the War*)
*1968: Petulia (*Petulia*)
*1969: Oudot huoneet (*The Bed Sitting Room*)
*1973: Muskettisoturien seikkailut (*The Three Musketeers*)
*1974: Koston merkki (*The Four Musketeers*)
*1974: Juggernaut – kaappaus merellä (*Juggernaut*)
*1975: Kuninkaan miekkamies (*Royal Flush*)
*1976: Remuhotelli (*The Ritz*)
*1976: Robin ja Marian (*Robin and Marian*)
*1979: Butch ja Kid – nuoret hurjat (*Butch and Sundance: The Early Days*)
*1979: Kuuba 1959 (*Cuba*)
*1980: Teräsmies II (*Superman II*)
*1983: Teräsmies III (*Superman III*)
*1984: Kuutamokeikka (*Finders Keepers*)
*1991: Get Back (pitkä dokumentti)

## Lähteet

## Aiheesta muualla
* 
* I, Richard Lester, challenge thee!
Kustaa Jussila

**Kustaa Aadolf (K. A.) Jussila** (8. lokakuuta 1879 Orivesi – 9. helmikuuta 1964 Hämeenlinna) oli suomalainen Isänmaallisen kansanliikkeen kansanedustaja Hämeen läänin eteläisestä vaalipiiristä vuosina 1936–1939.

Jussila oli talousneuvos vuodesta 1950. Hän työskenteli vuodesta 1923 lähtien maanviljelijänä Vanajassa. Hän nousi Vanajan kunnanvaltuustoon ja vuonna 1936 eduskuntaan, jossa hän toimi Suuren valiokunnan jäsenenä.

Jussila oli vuodesta 1909 naimisissa Hilja Tiirikkalan kanssa. Hän kuoli Hämeenlinnassa 84-vuotiaana. 

## Lähteet
*
Veracruz (kaupunki)

**Veracruz** on merkittävä satamakaupunki Veracruzin osavaltiossa, Meksikossa. Se on Meksikon toiseksi suurin kaupunki Meksikonlahdella. Se sijaitsee 140 kilometrin päässä osavaltion pääkaupungista Xalapasta ja on osavaltion suurin kaupunki. Vuonna 2005 sen väkiluku oli 512&nbsp;310. Kaupungista käytetään usein nimitystä **Puerto de Veracruz** erotuksena osavaltiosta.

## Historia

Hernán Cortésin perustama kaupunki, *La Villa Rica de la Vera Cruz* (’Pyhän ristin rikas kaupunki’), sijaitsi noin 50 kilometriä nykyisestä Veracruzista luoteeseen. Cortés upotutti Villa Rica de la Veracruzin edustalle lähes koko laivastonsa estääkseen miehiään palaamasta Kuubaan. Perustettu uusi siirtokunta satamineen osoittautui tuulilta suojattomaksi, mistä syystä Cortés päätti etsiä satamalle suojaisemman paikan. Satama siirrettiin, mutta sen nimi pysyi muutosta huolimatta samana. 

Nykyisestä Veracruzista kuusitoista kilometriä luoteeseen sijaitsee *Antigua Veracruz*, joksi tuon silloin uuteen paikkaan siirretyn kaupungin nimi on nykyisin vakiintunut. Cortés oli varma, että uudesta kaupungista tulisi mahtava satama ja kauppapaikka. Nykyisin Antigua sijaitsee kolmen kilometrin päässä merestä. Nykyisen Veracruzin paikalla espanjalaiset olivat käyneet jo ennen Cortésia ja ristineet seudun San Juan de Ulúaksi. Tuo nimi oli käytössä, kunnes San Juán de Ulúa, joka vähitellen oli syrjäyttänyt tärkeydessä Antigua-joen varrella sijainneen Veracruzin, sai 1600-luvun alkupuolella kaupunkioikeudet Veracruz-nimisenä. Veracruz on siis sijainnut eri paikoissa historiansa aikana.

## Lähteet

* Hernán Cortés: *Cartas y relaciónes*. Buenos Aires 1945.
* José Luis Martínez: *Documentos cortesianos*. Meksiko 1990.
* Javier Clavigero: *Historia antigua de México*. Meksiko 1990.
* *Recopilación de leyes de las Indias*. Näköispainos vuoden 1791 laitoksesta.

### Viitteet